Document ID: /fineweb-2-swissfilter-quality_10-filterrobots/filtered/01798.jsonl.gz/40

Alle Jahre wieder …
Jeedes Johr zur glyyche Zyt
isch’s im ganze Land sowyt.
Vo Schönebuech bis ... egal, woo,
s isch überall in Moode choo,
landuuf, landab – es het käi Wärt,
fyyrt jedes Dorf sy Wienechtsmärt.
S Aagebot isch regional
und sälpferständlig saisonal.
Doodermit weer au scho klar:
S git überall die glyychlig Waar.
Gutzi doo, Advänts-Gsteck dört.
Sälbergmacht, wie sich das ghört.
Au s Verpfläägis-Aagebot
lauft überall im glyyche Trott.
Raclette und vom Grill e Wurscht.
Und wie löscht men ächt sy Durscht?
Gsehsch, drum bin i nie derbyy,
wäge «Glüehwyy-Allergie».
Äigebröödler